Senatori vode istragu spore vladine reakcije na udar uragana
"Novinari su mogli da dođu tamo, sve sa reportažnim kolima i drugom opremom. Zašto nisu mogli i oni koji su zaduženi za vanredne situac
Odbor američkog senata vodi istragu spore reakcije državnih i federalnih vlasti na udar uragana «Katrina» u priobalju Meksičkog zaliva. Američki Kongres otvorio je jesenje zasijedanje raspravom o posljedicama udara uragana «Katrina», tokom koje su vidno ogorčeni zakonodavci tražili objašnjenje zbog čega vlada nije učinila više da pomogne žrtvama. Obraćajući se novinarima, senator Patrik Lejhi /Patrick Leahy/, demokrata iz Vermonta, potencirao je činjenicu da su se novinari na licu mjesta pojavili odmah i da stoga želi da zna zbog čega se istodobno nisu pojavili i zvaničnici zaduženi za vanredne situacije. Predsjedavajuća senatskog odbora za unutrašnju bezbjednost i vladine aktivnosti, republikanka iz Mejna, Sjuzan Kolins /Susan Collins/, traži odgovor na isto pitanje. Njen odbor je, kako je pojasnila, već počeo istragu reakcije državnih i federalnih vlasti na udar uragana. kaže senator Sjuzan Kolins. Senatski odbor za unutrašnju bezbjednost održaće prvi javni pretres već iduće sedmice. Procjenjuje se da su u naletu uragana «Katrina» poginule hiljade ljudi. Desetine hiljada su evakuisane, a materijalna šteta procjenjuje se u milijardama dolara. Pitanja u vezi sa posljedicama uradgana, uključujući pomoć preživjelima, raščišćavanje i obnovu svakako imaju prioritet na dnevnom redu Kongresa. To potvrđuje i vođa republikanske većine, senator iz Tenesija, Bil Frist /Bill Frist/: Članovi Bušovog kabineta informisali su zakonodavce o tome šta su federalne vlasti preduzele u odgovoru na udar uragan. Protekle sedmice, članovi oba doma Kongresa prekinuli su pauzu da bi po hitnom postupku odobrili zahtjev predsjednika Buša za paket hitne pomoći ugroženom području, vrijedan deset i po milijardi dolara. Očekuje se da će dodatna sredstva Kongres odobriti u narednim mjesecima.